Susret Bush-Putin u St. Petersburgu. 22/11/02 - 2002-11-22
Predsjednik Bush pružio uvjeravanja ruskom predsjedniku Vladimiru Putinu da proširenje NATO-a na istok ne predstavlja prijetnju, naglas
Predsjednik Bush i ruski predsjednik Vladimir Putin su se danas sastali u St.Petersburgu zbog razgovora čiji je cilj, kako kaže američki predsjednik, pružanje uvjeravanja ruskom narodu da će više dobiti nego izgubiti proširenjem NATO saveza. Predsjednik Putin je sa suprugom dočekao američkog predjsednika i prvu damu u Katarininom dvorcu. Govoreći u Pragu prije odlaska za St.Petersburg, gospodin Bush je rekao da Rusiji nije više potrebna tampon zona između nje i Zapada, već da su joj potrebni mirni i prosperitetni susjedi koji su također njeni prijatelji. On je danas pružio uvjeravanja ruskom predsjedniku Vladimiru Putinu da proširenje NATO-a na istok ne predstavlja prijetnju, naglasivši također Moskvi važnost vršenja pritiska na Irak da se razoruža. Nadamo se da će ova palata i prelijepa okolina grada Pushkin pružiti dosta dobru atmosferu za razgovor o čitavom nizu bilateralnih i međunarodnih pitanja, rekao je prije susreta ruski predsejdnik. Rekao sam Vladimiru Putinu da donosim pozdrave od njegovih prijatelja koje sam sreo u Pragu: britanskog premijera Blaira, premijera Španije Aznara, te njihovog italijanskog kolege Berlusconija. Oni su svi prijatelji Rusije i moja poruka danas ruskom narodu je da je ono što se dogodilo u Pragu dobro za Rusiju. NATO savez shvata veliki doprinos Rusije u ratu protiv terorizma, i naše će odnos s vremenom postajati samo bolji, rekao je američki predsejdnik, dodavši da želi umiriti bilo kakve preostale zabrinutosti, rekavši članicama NATO-a da su Rusiji potrebni mirni susjedi, a ne tampon zona, rekao je predsjendik Bush. Borba protiv terorizma i rat u Čečeniji su također prema očekivanjima bile dominante teme razgovora. Vladimir Putin je odlučio da ne prisustvuje samitu u Pragu kako bi izbjegao da se shvati da blagoslovi NATO-vu odluku o primanju sedam novih članica, uključujući i države bivšeg baltičkog bloka Estoniju, Latviju i Litvaniju. Ministar vanjskih poslova Igor Ivanov, koji je predstavljao Rusiju u Pragu, je nagovijestio prihvatanje proširenja NATO saveza, rekavši da izmijenjena vojna struktura saveza znači da će se on sada suočiti sa istom terorističkom prijetnjom kao i Rusija. Američki zvaničnici su saopćili da će predsejdnik Bush poštovati interese Rusije u bilo kakvoj vojnoj akciji ka razoružavanju Iraka.